ประเสริฐ ชิตพงศ์

รองศาสตราจารย์ ดร.ประเสริฐ ชิตพงศ์ นักการศึกษาชาวไทย อดีตนายกสภามหาวิทยาลัยเทคโนโลยีราชมงคลศรีวิชัย สมาชิกวุฒิสภาจังหวัดสงขลา 2 สมัย และอดีตอธิการบดีมหาวิทยาลัยสงขลานครินทร์

ประวัติ 
ประเสริฐ เกิดเมื่อวันที่ 6 กันยายน พ.ศ. 2491 เป็นบุตรของนายขาว กับนางอิ่ม ชิตพงศ์ สำเร็จการศึกษาวิทยาศาสตรบัณฑิต กับวิทยาศาสตรมหาบัณฑิต สาขาวิชาพืชสวน จากมหาวิทยาลัยเกษตรศาสตร์ และดุษฎีบัณฑิต สาขาปฐพีศาสตร์ จาก Rutgers University of New Jersey สหรัฐ

การทำงาน 
ประเสริฐ เข้าสู่วงการศึกษาด้วยการเป็นนักวิจัยในภาควิชาพืชสวน คณะเกษตร มหาวิทยาลัยเกษตรศาสตร์ ต่อมาดำรงตำแหน่งเป็นอาจารย์ในภาควิชาพืชศาสตร์ คณะทรัพยากรธรรมชาติ มหาวิทยาลัยสงขลานครินทร์ จนกระทั่งดำรงตำแหน่งอธิการบดีมหาวิทยาลัยสงขลานครินทร์ 2 สมัย (พ.ศ. 2543 - พ.ศ. 2546 และ พ.ศ. 2546 - พ.ศ. 2549)

งานการเมือง 
ประเสริฐ ได้รับเลือกตั้งให้เป็นสมาชิกวุฒิสภาจังหวัดสงขลาครั้งแรกใน พ.ศ. 2549 แต่ทำหน้าที่ได้เพียง 5 เดือนเท่านั้นก็ต้องพ้นจากตำแหน่งด้วยการถูกรัฐประหาร

ประเสริฐ ได้รับเลือกตั้งให้เป็นสมาชิกวุฒิสภาอีกครั้งใน พ.ศ. 2551

นอกจากนี้ยังได้รับเลือกเป็นประธานศึกษาปฏิรูปการเมืองใน พ.ศ. 2552 อีกด้วย

สมาชิกวุฒิสภา 
ประเสริฐ ได้รับการเลือกตั้งเป็นสมาชิกวุฒิสภาทั้งหมด 2 สมัย คือ
 การเลือกตั้งสมาชิกวุฒิสภาไทยเป็นการทั่วไป พ.ศ. 2549 จังหวัดสงขลา
 การเลือกตั้งสมาชิกวุฒิสภาไทยเป็นการทั่วไป พ.ศ. 2551 จังหวัดสงขลา

ถึงแก่อนิจกรรม 
ประเสริฐ ชิตพงศ์ เสียชีวิตด้วยโรคมะเร็ง เมื่อวันที่ 28 ตุลาคม พ.ศ. 2561 สิริอายุรวม 70 ปี มีพิธีพระราชทานเพลิงศพเมื่อวันที่ 12 พฤศจิกายน พ.ศ. 2561 ณ วัดควนลัง ตำบลควนลัง อำเภอหาดใหญ่ จังหวัดสงขลา

เครื่องราชอิสริยาภรณ์

อ้างอิง 

 ประวัติและผลงานของสมาชิกวุฒิสภา 

อาจารย์คณะเกษตรศาสตร์
รองศาสตราจารย์
สมาชิกวุฒิสภาจังหวัดสงขลา
สมาชิกสภาปฏิรูปแห่งชาติ
บุคคลจากโรงเรียนหาดใหญ่วิทยาลัย
บุคคลจากโรงเรียนสามเสนวิทยาลัย
บุคคลจากโรงเรียนเตรียมอุดมศึกษา
บุคคลจากคณะเกษตร มหาวิทยาลัยเกษตรศาสตร์
บุคคลจากคณะทรัพยากรธรรมชาติ มหาวิทยาลัยสงขลานครินทร์
บุคคลจากมหาวิทยาลัยเทคโนโลยีราชมงคลศรีวิชัย
อธิการบดีมหาวิทยาลัยสงขลานครินทร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ จ.ภ.
ผู้ได้รับเหรียญจักรพรรดิมาลา